section_heading: Rani život i odrastanje
paragraph_text: Njegovi roditelji su se doselili u Los Angeles i razveli se kad su mu bile tri godine. S majkom, koja se preudala, vratio se u Michigan gdje je željno iščekivao praznike kad će posjetiti oca, neuspješnog filmskog redatelja, ali uspješnog dilera droge, među čijim mušterijama su bile mnoge filmske i rock-zvijezde, sportaši i brojne starlete. Naravno, u takvom okruženju Anthonyjevo djetinjstvo bilo je daleko od normalnog.